ऑस्ट्रेलियन ओपन : एकल में सानिया की चुनौती खत्म  
सानिया मिर्जा वर्ष के पहले ग्रैंड स्लैम ऑस्ट्रेलियन ओपन के महिला एकल मुकाबले में हारकर प्रतियोगिता से बाहर हो गई हैं।
भारत की सर्वोच्च महिला टेनिस खिलाड़ी सानिया मिर्जा वर्ष के पहले ग्रैंड स्लैम ऑस्ट्रेलियन ओपन के महिला एकल मुकाबले में हारकर प्रतियोगिता से बाहर हो गई हैं।  सानिया को विश्व की पूर्व नंबर एक बेल्जियम की महिला खिलाड़ी जस्टिन हेनिन ने सोमवार को खेले गए एकल स्पर्धा के पहले दौर में 5-7, 6-3, 6-1 से पराजित किया।  वर्ष 2004 में ऑस्ट्रेलियन ओपन का खिताब जीतने वाली 11वीं वरीयता प्राप्त हेनिन ने सानिया को दो घंटे 12 मिनट में हराकर टूर्नामेंट से बाहर कर दिया।  पिछले वर्ष कलाई की चोट से उबरकर शानदार वापसी करने वाली सात बार की ग्रैंड स्लैम विजेता हेनिन ने उसी वर्ष विम्बल्डन का खिताब भी जीता था।